डॉक्स के मेगा हेल्थ कैंप में 853 मरीजों की जांच
रांची | डोरंडाओल्ड जेवेरियंस (डॉक्स) द्वारा रविवार को जेवियर्स स्कूल में मेगा हेल्थ चेक अप कैंप लगाया गया। इसमें 853 मरीजों की जांच हुई। जरूरत के हिसाब से मरीजों को फ्री दवा, टूथपेस्ट, टॉनिक और चश्मा दिए गए। मौके पर पैथोलॉजिकल टेस्ट, ब्लड ग्रुप जांच, ईसीजी भी किया गया। मधुकम, कोयनार टोली, डिबडीह, कटहल कोचा, नयाटोली में रहनेवाले जरूरतमंदों को डॉक्स के सदस्यों ने साफ सुथरा रहने के लिए प्रेरित किया। रिम्स सहित 30 चिकित्सकों की टीम ने मरीजों की स्वास्थ्य जांच की। इसमें निर्मला कॉलेज, एक्सआईएसएस, माइनर सेमिनरी और मनरेसा हाउस ने भी सहयोग किया। यह जानकारी सीनियर वाइस प्रेसिडेंट विशाल जैन ने दी।
hin_Deva hin_Deva